ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017801

ขอให้แก้ไขปัญหาฝาท่อระบายน้ำที่ทำด้วยเหล็ก มีลักษณะหลวม ทำให้ส่งเสียงดังรบกวน บริเวณ ซอยรัชดาภิเษก 36 ถนนรัชดาภิเษก แขวงจันทรเกษม เขตจตุจักร กรุงเทพมหานคร จุดสังเกต จากปากซอยรัชดาภิเษก 36 เป็นเส้นทางบังคับให้เลี้ยวด้านซ้ายและบังคับให้เลี้ยวด้านขวา แล้วตรงเข้าไปประมาณ 200 เมตร จะพบท่อระบายน้ำอยู่ด้านซ้ายมือ อยู่ติดริมถนนภายในซอยฯ ซึ่งอยู่ด้านหน้าบ้านเลขที่ 15/88 อยู่ตรงข้ามกับบ้านที่มีประตูรั้วสีขาว โดยอยู่ในความรับผิดชอบของเขตจตุจักร เนื่องจากผู้ร้องแจ้งว่า ในบริเวณพื้นที่ดังกล่าว มีฝาท่อระบายน้ำที่ทำด้วยเหล็ก มีลักษณะหลวมไม่พอดีกับท่อระบายน้ำ เวลามีรถวิ่งสัญจรผ่าน ทำให้เกิดเสียงดังรบกวน ซึ่งทางหน่วยงานมีการแก้ไขปัญหา โดยการนำไม้และเหล็กเข้าไปเสียบบริเวณปากท่อระบายน้ำ แต่รถวิ่งสัญจรผ่านพื้นที่ตลอด 24 ชั่วโมง เป็นประจำทุกวัน ทำให้ประสบปัญหาดังกล่าวขึ้นอีก จึงเกิดเสียงดัง ตึ้มๆๆ ทำให้ประชาชนในพื้นที่นอนหลับพักผ่อนไม่เพียงพอ พบเห็นมาเป็นระยะเวลาประมาณ 2-3 เดือน ผู้ร้องมีความประสงค์ให้จัดสรรเจ้าหน้าที่เข้าไปแก้ไขปัญหา โดยการทำฝาท่อระบายน้ำให้พอดีกับปากท่อระบายน้ำ ประกอบกับผู้ร้องแจ้งว่า บริเวณตรงข้ามกับบ้านหลังดังกล่าวมีท่อระบายน้ำเช่นกัน แต่ไม่ได้ประสบปัญหาเสียงดังรบกวนแต่อย่างใด จากกรณีดังกล่าว ส่งผลให้ประชาชนในพื้นที่และประชาชนที่สัญจรผ่านได้รับความเดือดร้อน จึงประสงค์ให้หน่วยงานที่เกี่ยวข้องเร่งดำเนินการแก้ไขปัญหา 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata